CELEX: 32011R0604
Language: ro
Date: 2011-06-20 00:00:00
Title: Regulamentul de punere în aplicare (UE) nr. 604/2011 al Comisiei din 20 iunie 2011 privind clasificarea anumitor mărfuri în Nomenclatura combinată

23.6.2011   
            
            
               RO
            
            
               Jurnalul Oficial al Uniunii Europene
            
            
               L 163/12
            
         REGULAMENTUL DE PUNERE ÎN APLICARE (UE) NR. 604/2011 AL COMISIEI
   din 20 iunie 2011
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a aceluiași tabel.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a aceluiași tabel.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 iunie 2011.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Un recipient cilindric din oțel, cu o lungime de aproximativ 30 cm și un diametru de aproximativ 3 cm (denumit „dispozitiv de umflare a airbagului”).
                              Dispozitivul este compus din pini de conectare, o capsă detonantă, o cameră care conține un generator pirotehnic, o cameră care conține un amestec de gaze, filtre și un ajutaj pentru evacuarea gazelor.
                              Amestecul de gaze este compus din protoxid de azot, argon și heliu.
                              Atunci când un semnal electric provenit de la sistemul de senzori al unui autovehicul activează capsa detonantă, începe un proces în cursul căruia materialul pirotehnic arde și duce la încălzirea gazelor, ceea ce creează o presiune puternică. Gazele sunt evacuate apoi prin ajutaj, umplând perna airbagului.
                              Dispozitivul este destinat încorporării în sistemul de airbaguri al unui autovehicul.
                           
                        
               
                  8708 95 99
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 3 la secțiunea XVII, precum și pe baza textului codurilor NC 8708, 8708 95 și 8708 95 99.
                  Funcția dispozitivului este de a umple cu gaze perna airbagului, și nu de a produce efecte pirotehnice în sensul capitolului 36. În consecință, clasificarea la poziția 3604 este exclusă.
                  „Generatoarele de gaz cu aer” sunt articole care produc gaz combustibil obținut din cocs, antracit sau un alt material bogat în carbon. Procesul de producere a gazelor în urma unor reacții chimice rapide (explozii) ale materialelor pirotehnice nu se încadrează la poziția 8405. În consecință, clasificarea „dispozitivului de umflare a airbagului” la poziția 8405 este exclusă. [A se vedea, de asemenea, notele explicative la Sistemul Armonizat aferente poziției 8405 (A) și (B)].
                  Deoarece dispozitivul este o parte a unui sistem de securitate cu pernă gonflabilă (airbag) [a se vedea și notele explicative la Sistemul Armonizat aferente poziției 8707 (O)], acesta trebuie clasificat la codul NC 8708 95 99.
               
            
                  
                              2.
                           
                           
                              Un recipient cilindric din oțel, cu o lungime de aproximativ 21 cm și un diametru de aproximativ 5 cm (denumit „dispozitiv de umflare a airbagului”).
                              Dispozitivul este compus din pini de conectare, o capsă detonantă, o cameră care conține un generator pirotehnic, o cameră de dilatare, filtre și un ajutaj pentru evacuarea gazelor.
                              Atunci când un semnal electric provenit de la sistemul de senzori al unui autovehicul activează capsa detonantă, începe un proces în cursul căruia materialul pirotehnic arde și duce la umplerea cu gaze a camerei de dilatare, ceea ce creează o presiune puternică. Gazele sunt evacuate apoi prin ajutaj, umplând perna airbagului.
                              Dispozitivul este destinat încorporării în sistemul de airbaguri al unui autovehicul.
                           
                        
               
                  8708 95 99
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 3 la secțiunea XVII, precum și pe baza textului codurilor NC 8708, 8708 95 și 8708 95 99.
                  Funcția dispozitivului este de a umple cu gaze perna airbagului, și nu de a produce efecte pirotehnice în sensul capitolului 36. În consecință, clasificarea la poziția 3604 este exclusă.
                  „Generatoarele de gaz cu aer” sunt articole care produc gaz combustibil obținut din cocs, antracit sau un alt material bogat în carbon. Procesul de producere a gazelor în urma unor reacții chimice rapide (explozii) ale materialelor pirotehnice nu se încadrează la poziția 8405. În consecință, clasificarea „dispozitivului de umflare a airbagului” la poziția 8405 este exclusă. [A se vedea, de asemenea, notele explicative la Sistemul Armonizat aferente poziției 8405 (A) și (B)].
                  Deoarece dispozitivul este o parte a unui sistem de securitate cu pernă gonflabilă (airbag) [a se vedea și notele explicative la Sistemul Armonizat aferente poziției 8707 (O)], acesta trebuie clasificat la codul NC 8708 95 99.